‘n Uiters omvattende en onderhoudende artikel wat beslis vra om gelees te word. As voorbeeld van ‘n onlangse hermetiese vers bespreek hy ‘n gedig, “Elective surgery“, van Lewis Warsh; ‘n gedig wat deur Hoagland beskryf nword as “declarative, non-transitioned, and irregular, an attention-deficit poem.” Sedert gister het een blog bygekom en dit is Andries Bezuidenhout s’n waarin hy skryf oor die argitektuur van bankgeboue in plattelandse dorpe. ‘n Fassinerende stuk wat maak dat ek nooit ooit weer op dieselfde manier na geboue gaan kan kyk nie … En dan is daar ook gisteraand nuwe verse van Jelleke Wierenga, Zandra Bezuidenhout en Joan Hambidge in hul onderskeie gedigtekamers geplaas. Ek het in Standerd 7, 1989 dus, my eerste bundels met my eie sakgeld gekoop. (ŉ Mens kon toe nog Kaapstad toe ry met die trein en ŉ hele dag in boekwinkels en platewinkels spandeer; vandag is die meeste van daardie winkels restaurante en boetieks.)